CELEX: 62014FN0087
Language: da
Date: 2014-09-01 00:00:00
Title: Sag F-87/14: Sag anlagt den 1. september 2014 — ZZ mod Rådet

1.12.2014   
            
            
               DA
            
            
               Den Europæiske Unions Tidende
            
            
               C 431/49
            
         Sag anlagt den 1. september 2014 — ZZ mod Rådet
   (Sag F-87/14)
   (2014/C 431/78)
   Processprog: fransk
   
      Parter
   
   
      Sagsøger: ZZ (ved advokat M. Velardo)
   
      Sagsøgt: Rådet for Den Europæiske Union
   
      Søgsmålets genstand og beskrivelse af tvisten
   
   Påstand om annullation af Rådets afgørelser om godtgørelse af sagsøgerens udgifter til hospitalsophold og om, at Rådet tilpligtes dels at betale mora- og udligningsrenter, dels at betale erstatning for den ikke-økonomiske skade, der angiveligt er lidt.
   
      Sagsøgerens påstande
   
   
               —
            
            
               Afgørelserne fra afregningskontoret i Bruxelles, sådan som de fremgår af opgørelse 55 af 27. september 2013, vedrørende ansøgning af 12. juli 2012 om godtgørelse af sagsøgerens udgifter til hospitalsophold, annulleres delvist.
            
         
               —
            
            
               Skrivelserne af 19. november 2013 fra chefen af afregningskontoret om afslag på en angivelig ansøgning om forhåndsgodkendelse af 12. juli 2012 erklæres ugyldige eller, subsidiært, annulleres.
            
         
               —
            
            
               Ansættelsesmyndighedens afgørelse af 22. maj 2014 om afslag på sagsøgerens klager af 27. december 2013 og 18. februar 2014 annulleres om fornødent.
            
         
               —
            
            
               Rådet tilpligtes at betale mora- og udligningsrenter fra den dato, hvor de krævede beløb forfaldt til betaling, samt at erstatte den ikke-økonomiske skade, som sagsøgeren har lidt.
            
         
               —
            
            
               Rådet tilpligtes at betale sagens omkostninger.